- Hej nationen!, jeg har været på Sugardaters i nogle måneder nu og har selv været 'kunde' hos 4 piger.

- Når jeg siger kunde, er det fordi jeg af de ca 20 piger, jeg har skrevet med, kun har mødt én som faktisk ikke var eller udøvede escort.

- Det mener jeg er ret rystende, og jeg har mødt piger som er villige til - for det rette beløb - at have sex og oralsex - også nogen gange ubeskyttet.

Sådan skriver nationens! Per V i et brev om fænomenet sugardaddys/sugarbabes, der i Danmark begyndte hos sugardaters.dk,

Dating med åbne kort og aftalt belønning

Ideen er - som det hedder på siden, der har 13.500 profiler - at lave et datingsite, der 'spiller med åbne kort og her aftales belønningen på forhånd.

- Det kan være som almindelige dates, hvor der udveksles telefonnumre og den lidt mere velstående tager regningen på restauranten. Overraskende for nogen kan der sørme også være sex blandet ind i den udveksling, der sker mellem den gavmilde og den taknemmelige. Se det blander vi os ikke i, vi giver bare kvinder og mænd muligheden for at mødes på deres præmisser og med helt afklarede aftaler – det synes vi er god stil, skriver sugardaters, men Per V er altså skuffet over, at det stort set kun handler om sexsalg.

Ingen vil have personlig forhold. så farvel

- Jeg har ikke mødt nogen, som har sagt nej hvis beløbet er f eks 3000. Det har jeg dog aldrig givet og har selv opgivet at møde en, da der faktisk ikke er nogen, som vil mødes og spise middag og have et personligt forhold samtidigt, og det vil jeg.

- Jeg har mødt enkelte som siger ja tak til middag første gang for at få en fanget ind, men så bliver nettet hurtigt strammet og de næste møder bliver med afmålt tid og ydelser til fast pris.

Pludselig blev hun karig med tiden

- Efter at jeg havde mødt en pige, en lærling på sidste år, to gange og har fattet sympati for hende og været sammen med hende for 1600 kr. blev hun pludselig karig med tiden og pris og jeg måtte sige nej tak til yderligere møder.

- Jeg ved ikke hvad jeg skal gøre, måske er det hendes problem, men jeg er et almindeligt menneske med følelser og omsorg for andre, skriver Per V, og Rasmus Hjulmand fra Sugardaters bekræfter, at der er ganske mange af de kvindelige profiler, der som han siger 'er mere interesseret i kortvarige forhold'.

Arbejder på længere forhold

- Og jeg havde da gerne set, at der ud af de 20 piger Per har skrevet med, var 19, der var interesseret i længerevarende forhold, men det er ikke noget vi som sådan er herrer over.

- Vi arbejder dog på en tilføjelse til profilerne, hvor man kan skrive, om man er til det længerevarende eller mere til one-nightstands, siger Rasmus Hjulmand.

Hvad siger du? Er du også overasket over, at det er svært at finde en person på sugardaters.dk, der er interesseret i længerevarende forhold?

Per vil gerne opfordre forældre til unge piger, til at 'gå ind på sugardaters, lave en profil og uploade et billede som, bliver godkendt, det bliver det hvis det ikke kan fotogoogles på nettet':

- Så kan de se de profiler der er derinde og se om deres datter eller bekendtes døtre er der - så kunne det stoppe, skriver Per.